Põhja-Pärnumaal, 18. jaanuaril 2025

**Rahvusvahelise Akustiliste Uuringute Organisatsiooni [International Acoustics Research Organization (IARO)] teaduslik eksperthinnang**

**„PÕHJA-PÄRNUMAA VALLA TUULEPARKIDE ERIPLANEERINGU ASUKOHA EELVALIK JA KESKKONNAMÕJU STRATEEGILISE HINDAMISE I ETAPI ARUANNE (redaktsioon: november 2024)“**

**kohta**

**Tellija: MTÜ Looduse ja Inimeste Eest (registrikood 80645165)**

Raporti ingliskeelne originaal ning raporti lisad A ja B esitatakse koos käesoleva eestikeelse kokkuvõttega.

*Ingliskeelse originaalraporti eestikeelne kokkuvõte*

KOKKUVÕTE

1. Detsembris 2024 võttis IARO teadlastega ühendust Eestis asuv MTÜ Looduse ja Inimeste Eest ning palus anda hinnangu „PÕHJA-PÄRNUMAA VALLA TUULEPARKIDE ERIPLANEERINGU ASUKOHA EELVALIKU JA KESKKONNAMÕJU STRATEEGILISE HINDAMISE I ETAPI ARUANDE“(tellinud Põhja-Pärnumaa Vallavalitsus, koostanud Kobras OÜ) alapeatüki 4.6 „Mõju inimese tervisele ja heaolule“ punktile 4.6.1 „Müra“.
2. Kobras OÜ aruanne põhineb ELi õigusnormide kohaselt keskkonnamõju strateegilise hindamise direktiivil.
3. Sellele direktiivile tuginemine on viinud olukorrani, kus elektrituulegeneraatorite (edaspidi „tuugen“) mõju lähikonna elanikele ja kariloomadele hinnatakse valesti ehk tehakse teaduslikus plaanis fundamentaalseid vigu.
4. Need fundamentaalsed teaduslikud vead lähtuvad keskkonnamõju strateegilise hindamise reeglistikust, mis omakorda tingib olukorra, kus riigiametnikele, otsustajatele ja üldsusele antakse eksitavat teavet tervisemõjude kohta, mida tuugenite tekitatav heli avaldab lähikonna elanikele ja kariloomadele.
5. Käesolevas aruandes on toodud eespool esitatud väidete teaduslik põhjendus eesmärgiga selgitada probleemistiku olemust tavainimesele.
6. Tuugenite tekitatava müra modelleerimisel peetakse kokkupuute tagajärjena silmas vaid kuulmislangust, sest kõik arvandmed on esitatud A-kaalutud detsibellides (dBA), mis tähendab, et vaadeldakse ainult kuuldavat müra.
7. Tuugenite tekitatava heli puhul on olulisim mõju inimtervisele madalsageduslikul ja infrahelil (millega kokku puutumine ei põhjusta kuulmislangust), kuid seda ei võeta modelleerimisel ega keskkonnamõju strateegilisel hindamisel arvesse.
8. Planeeringu teise etapi jaoks esitatakse soovitused eesmärgiga kaitsta rahvatervist ja kariloomade heaolu.

Lugupidamisega,

Urmas Maranik

MTÜ Looduse ja Inimeste Eest

/allkirjastatud digitaalselt/